Кнігу “Пастка для рыцара” Валерыя Гапеева гэтак жа цяжка “злавіць” у бібліятэцы, як і знакамітага “Гары Потэра”. Публікацыі ж аповесцей у часопісе “Маладосць”, якія ўвайшлі ў новую кнігу аўтара “Урокі першага кахання” (выдавецтва “Літаратура і Мастацтва”, серыя “Пераходны ўзрост”, 2010 год), сталі сапраўднай падзеяй і выклікалі хвалю вострых водгукаў – ад хвалебных да зневажальна-абураных.